Meer as 40 voertuie in KZN-botsing betrokkeMinstens 47 voertuie was Maandagoggend in ŉ botsing in die Umhlanga Ridge-omgewing betrokke. (Foto: Netcare911) Minstens 47 voertuie was Maandagoggend in ŉ botsing in die Umhlanga Ridge-omgewing in KwaZulu-Natal betrokke. Die ongeluk het op die M41-afrit by die M4-suid-hoofweg plaasgevind en is glo veroorsaak toe ŉ vragmotor beheer verloor en in verskeie ligte voertuie ingeploeg het. Talle mense is beseer, maar geen sterftes is tot dusver aangemeld nie. Nooddienste is kort voor 08:00 na die toneel ontbied. “Met nooddienswerkers se aankoms op die toneel was daar absolute chaos,” het Kyle van Reenen, woordvoerder van Emer-G-Med, gesê. Minstens 47 voertuie was Maandagoggend in ŉ botsing in die Umhlanga Ridge-omgewing betrokke. (Foto: Emer-G-Med) In dié stadium dui inligting van die toneel daarop dat die “volgelaaide vragmotor” teen verskeie voertuie vasgery het. Dit is onbekend watter vrag die vragmotor vervoer of wat presies tot die voorval aanleiding gegee het. ŉ Swanger vrou is glo een van verskeie mense wat ernstige beserings opgedoen het. “Sy is op die toneel behandel en gestabiliseer voordat sy met ŉ Netcare 911-helikopter na ŉ gespesialiseerde fasiliteit geneem is om die nodige behandeling te ontvang.” Van Reenen sê die voorval het ook die verkeer erg ontwrig. Die pad is ŉ ruk lank gesluit sodat nooddienswerkers die toneel kon opruim en beseerdes kon behandel. Maroela Media het ŉ navraag aan die polisie gestuur en wag tans op terugvoer. Die ongeluk is glo deur ’n vragmotor veroorsaak. (Foto: Emer-G-Med) Minstens 47 voertuie was Maandagoggend in ŉ botsing in die Umhlanga Ridge-omgewing betrokke. (Foto: Netcare911) Minstens 47 voertuie was Maandagoggend in ŉ botsing in die Umhlanga Ridge-omgewing betrokke. (Foto: Netcare911)